ಜೀವನ ಶೈಲಿಯ ಅನೇಕ ಅಂಶಗಳು ಮಧುಮೇಹ 2ರ ಹೆಚ್ಚಳಕ್ಕೆ ಮುಖ್ಯ ಕಾರಣವಾಗಿವೆ. ಒಂದು ಅಧ್ಯಯನದ ಪ್ರಕಾರ ದೈಹಿಕವಾಗಿ ಹೆಚ್ಚು ಕ್ರಿಯಾಶೀಲರಾಗಿರುವ, ಆರೋಗ್ಯಕರ ಆಹಾರ ಪದ್ದತಿ ಹೊಂದಿರುವ, ಧೂಮಪಾನ ಮಾಡದೇ ಇರುವ ಮತ್ತು ಮಿತವಾಗಿ ಮಧ್ಯಪಾನ ಮಾಡುವ ವ್ಯಕ್ತಿಗಳಲ್ಲಿ 82% ಕಡಿಮೆ ಮಧುಮೇಹ ಇರುತ್ತದೆ ಸಾಧಾರಣ ತೂಕ ಇರುವ ವ್ಯಕ್ತಿಗಳಲ್ಲಿ 89% ಕಡಿಮೆ ಇರುತ್ತದೆ. ಈ ಅಧ್ಯಯನದಲ್ಲಿ ಆರೋಗ್ಯಕರ ಆಹಾರ ಪದ್ದತಿ ಎಂದರೆ ಒಂದು ಅಧಿಕ ನಾರಿನಾಂಶವಿರುವ ಹಾಗೂ ಹೆಚ್ಚಿನ ಅಪರ್ಯಾಪ್ತ ಅನುಪಾತದಿಂದ ಪಾಲಿ ಅಪರ್ಯಾಪ್ತ ಕೊಬ್ಬಿನ ಪ್ರಮಾಣ ಮತ್ತು ಅಲ್ಪ ಪ್ರಮಾಣದ ಗ್ಲೈಸೆಮಿಕ್ ಸೂಚ್ಯಂಕವಿರುವ ಆಹಾರವೆಂದು ಅರ್ಥೈಸಲಾಗಿತ್ತು. ಮಧುಮೇಹ 2 55% ರಷ್ಟು ಪ್ರಮಾಣದಲ್ಲಿ ಸ್ಥೂಲಕಾಯವಿರುವ ವ್ಯಕ್ತಿಗಳಲ್ಲಿ ಕಂಡುಬರುತ್ತದೆ ಮತ್ತು ಪರ್ಯಾಪ್ತ ಕೊಬ್ಬಿನ ಆಮ್ಲಗಳ ಬಳಕೆ ಕಡಿಮೆ ಮಾಡುವುದರಿಂದ ಮತ್ತು ಟ್ರಾನ್ಸ್ ಕೊಬ್ಬಿನ ಆಮ್ಲಗಳನ್ನು ಅಪರ್ಯಾಪ್ತ ಕೊಬ್ಬಿನ ಆಮ್ಲಗಳಿಗೆ ಬದಲಾಗಿ ಬಳಸುವುದರಿಂದ ತೊಂದರೆಯನ್ನು ಕಡಿಮೆ ಮಾಡಬಹುದು. 1960 ಹಾಗೂ 2000 ರಲ್ಲಿ ಶಿಶುಗಳಲ್ಲಿ ಸ್ಥೂಲತೆಯದರ ಹೆಚ್ಚಾಗಿದ್ದರಿಂದ ಮಧುಮೇಹ 2 ಮಕ್ಕಳಲ್ಲಿ ಮತ್ತು ಹದಿಹರೆಯದವರಲ್ಲಿ ಹೆಚ್ಚಾಗಿದೆ ಎಂದು ಊಹಿಸಲಾಗಿದೆ.

ಮಧುಮೇಹರೋಗ 2ರ ಹೆಚ್ಚಳಕ್ಕೆ ಪರಿಸರದ ವಿಷಪೂರಿತ ವಸ್ತುಗಳೂ ಕಾರಣವಾಗಿವೆ. ಮೂತ್ರದಲ್ಲಿ ಕಂಡು ಬರುವ ಕೆಲವು ಪ್ಲಾಸ್ಟಿಕ್‌ನ ಅಂಶವಾದ ಬೈಸ್ ಫಿನಾಲ್ ಮತ್ತು ಮಧುಮೇಹ 2ನೆಯ ವಿಧಕ್ಕೂ ಸಂಬಂಧವಿದೆ. 

ಔಷಧ
ತಳಿಶಾಸ್ತ್ರ
ಜೀವನಶೈಲಿ
ವೈದ್ಯಕೀಯ ಪರಿಸ್ಥಿತಿಗಳು